சந்தோஷமாக இருக்க சொல்லிவிட்டு போகிறார் டாக்டர்.. மனைவியை சந்தோஷமாக வைத்துகொள்ள முடியாத தன்னுடைய இயலாமை அவனை கொஞ்சம் கொஞ்சமாய் அரிக்கத் தொடங்கிவிட்டது.. முன்பெல்லாம் அகிலா இல்லாத நேரங்களில் டாக்டர் வரும்போது கேட்பதுண்டு.. "சார்.. நான் ஆயுசுக்கும் impotent தானா?" அறிவியலை சொல்லி குழப்பாமல் ஆறுதல் சொல்லும் அவருடைய பதிலில் அவனுக்கு நாட்டமில்லை.. வார கணக்கில் மருத்துவமனையில் இருப்பதால் பார்க்கவரும் உறவினரின் எண்ணிக்கையும் குறைந்திருந்தது.. அப்பாவியாய் அவளிடம் கேட்பான், "இன்னைக்கு ஏன் யாரும் பாக்க வரல?" ஏதோ ஒரு பொய்யை சொல்லி அவளும் அவனை தேற்றிவைப்பாள்..